पाएं अपने शहर की ताज़ा ख़बरें और फ्री ई-पेपरडाउनलोड करें
लालघाटी के जैन नगर स्थित मकान का ताला तोड़कर चोर लाखों रुपए के जेवर और अन्य सामान चोरी कर ले गए। वारदात के समय मकान में रहने वाले दोनों परिवार शहर से बाहर थे। काेहेफिजा पुलिस के मुताबिक जैन नगर निवासी संतोष कुमार सोनी एसबीआई में नौकरी करते हैं और मुंबई में पदस्थ हैं। वे फर्स्ट फ्लोर पर पत्नी और बेटे के साथ रहते हैं, जबकि ग्राउंड फ्लोर पर अजीत नाहर परिवार के साथ किराए से रहते हैं। कोरोना के चलते संतोष का परिवार मुंबई चला गया था।
कुछ दिन पहले अजीत भी अपने घर उज्जैन चले गए थे। तीन दिन पहले पड़ोसियों ने अजीत के घर का ताला टूटा देखा तो उन्हें फोन पर सूचना दी, जिसके बाद उन्होंने एक मित्र चंद्रेश मिश्रा को घर भेजा। चंद्रेश घर पहुंचे तो पता चला दोनों घरों के सारे ताले टूटे हुए हैं और सामान बिखरा पड़ा है। इसकी सूचना पुलिस को दी। संतोष को घटना का पता चला तो वह भोपाल पहुंचे। चैक करने पर सोने-चांदी के जेवर और कीमती कपड़े समेत लाखों रुपए का सामान गायब था। अजीत के घर से भी बदमाश सोने-चांदी के जेवरात चोरी करके ले गए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn